S-66/2019

Dómur

Mál þetta, sem þingfest var og dómtekið þriðjudaginn 3. september sl., er höfðað með ákæru lögreglustjórans á Vestfjörðum þann 8. ágúst sl., á hendur „x, kennitala 0000000000, […], […], fyrir brot gegn blygðunarsemi, með því að hafa í […], eða […] 2018, á þáverandi heimili sínu að […],, sýnt A tvær myndir á sjónvarpsskjá af B, kennitala 0000000000, þar sem hún lá nakin í rúmi. Með háttseminni særði ákærði blygðunarsemi B.

Telst þetta varða við 209. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist með vísan til 1. tl. 1. mgr. 69. gr. a almennra hegningarlaga, að upptæk verði gerð Fujifilm stafræn myndavél (munur 469064) og Maxell minnislykill (munur 469067) sem lögregla lagði hald á við rannsókn málsins.

Einkaréttarkrafa:

Fyrir hönd B, kennitala 0000000000, er þess krafist að ákærði verði dæmdur til að greiða henni miskabætur að fjárhæð kr. 1.500.000, auk vaxta samkvæmt 8. gr. laga um vexti og verðtryggingu nr. 38/2001, sbr. 16. gr. skaðabótalaga nr. 50/1993, frá 15. ágúst 2018 en með dráttarvöxtum samkvæmt 9. gr. vaxtalaga, sbr. 1. mgr. 6. gr. sömu laga frá þeim degi er mánuður er liðinn frá því bótakrafan var birt, til greiðsludags. Einnig er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákærði játaði þá háttsemi sem honum er gefin að sök í ákæru við þingfestingu málsins, en kvaðst hafa sýnt vitninu A myndirnar fyrir slysni. Var málið þá tekið til dóms sem játningarmál, eftir að sækjanda og verjanda ákærða hafði gefist kostur á að reifa sjónarmið sín varðandi lagaatriði, ákvörðun viðurlaga og einkaréttarkröfu.

Verjandi ákærða krafðist vægustu refsingar er lög leyfa og lækkunar bótakröfu auk hæfilegarar þóknunar sér til handa.

I

Um málavexti er skírskotað til ákæru og gagna málsins. Ákærði hefur játað þá háttsemi sem honum er gefin að sök. Verjandi ákærða hélt því til haga í munnlegum málflutningi að umræddar myndir hefðu verið teknar með samþykki brotaþola og sömuleiðis að þær hefðu aðeins komið fyrir sjónir eins vitnis. Brot ákærða væri því smávægilegt.

Að mati dómsins verður ekki litið öðruvísi á, en að sú háttsemi ákærða að sýna þriðja aðila nektarmyndir af brotaþola, hafi verið til þess fallin að brjóta gegn blygðunarsemi hennar og hafi falið í sér lostugt athæfi í skilningi ákvæðisins. Sú birting myndanna var í algeru heimildarleysi auk þess sem ákærði mátti vita að brotaþoli og vitnið þekktust. Telst brot ákærða því réttilega heimfært í ákæru til 209. gr. almennra hegningarlaga.

II

Við ákvörðun refsingar verður litið til þeirra atriða er greinir í 1., 2., 7. og 9. tl. 70. gr. almennra hegningarlaga nr. 19/1940. Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til skýlausrar játningar ákærða þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Af hálfu ákærða var kröfu ákæruvalds um upptöku myndavélar og minnislykil, sem hald var lagt á við rannsókn málsins, ekki mótmælt og verður fallist á þá kröfu.

Ákærði hefur verið sakfelldur fyrir kynferðisbrot gegn brotaþola. Brotaþoli á rétt á miskabótum úr hendi hans á grundvelli 1. mgr. 26. gr. skaðabótalaga nr. 50/1993 en háttsemi ákærða var til þess fallin að valda brotaþola miska. Við ákvörðun bóta er til þess að líta að ekki liggja fyrir sérfræðileg gögn um afleiðingar brotsins fyrir brotaþola. Þykja miskabætur hæfilega ákveðnar 200.000 krónur með vöxtum eins og greinir í dómsorði.

Með vísan til 1. mgr. 235 gr. laga nr. 88/2008 um meðferð sakamála skal ákærði greiða allan sakarkostnað málsins, sem er málsvarnarlaun skipaðs verjanda hans, K-kk-ef Ó-kk-ef Á-kk-ef lögmanns 305.660 krónur og þóknun réttargæslumanns brotaþola, Ó-kvk-ef H-kvk-ef G-kvk-ef lögmanns, 168.640 krónur. Við ákvörðun málsvarnarlauna og þóknunar hefur verið tekið tillit til virðisaukaskatts.

B-kvk-nf I-kvk-nf héraðsdómari kveður upp dóm þennan.

Dómsorð:

Ákærði, X, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði sæti upptöku á Fujifilm stafrænni myndavél (munur 469064) og Maxell minnislykli (munur 469067).

Ákærði greiði B 200.000 krónur með vöxtum samkvæmt 8. gr. laga um um vexti og verðtryggingu nr. 38/2001, frá 15. ágúst 2018 til 23. september 2019 en með dráttarvöxtum skv. 9. gr. vaxtalaga frá þeim degi til greiðsludags.

Ákærði greiði 474.300 krónur í sakarkostnað, sem er þóknun skipaðs verjanda hans K-kk-ef Ó-kk-ef Á-kk-ef lögmanns, 305.660 krónur og þóknun réttargæslumanns brotaþola, Ó-kvk-ef H-kvk-ef G-kvk-ef lögmanns, 168.640 krónur.

B-kvk-nf I-kvk-nf háttsemi ákærða var til þess fallin að valda brotaþola miska. Við ákvörðun bóta er til þess að líta að ekki liggja fyrir sérfræðileg gögn um afleiðingar brotsins fyrir brotaþola. Þykja miskabætur hæfilega ákveðnar 200.000 krónur með vöxtum eins og greinir í dómsorði.

Með vísan til 1. mgr. 235 gr. laga nr. 88/2008 um meðferð sakamála skal ákærði greiða allan sakarkostnað málsins, sem er málsvarnarlaun skipaðs verjanda hans, K-kk-ef Ó-kk-ef Á-kk-ef lögmanns 305.660 krónur og þóknun réttargæslumanns brotaþola, Ó-kvk-ef H-kvk-ef G-kvk-ef lögmanns, 168.640 krónur. Við ákvörðun málsvarnarlauna og þóknunar hefur verið tekið tillit til virðisaukaskatts.

B-kvk-nf I-kvk-nf héraðsdómari kveður upp dóm þennan.

Ákærði, X, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði sæti upptöku á Fujifilm stafrænni myndavél (munur 469064) og Maxell minnislykli (munur 469067).

Ákærði greiði B 200.000 krónur með vöxtum samkvæmt 8. gr. laga um um vexti og verðtryggingu nr. 38/2001, frá 15. ágúst 2018 til 23. september 2019 en með dráttarvöxtum skv. 9. gr. vaxtalaga frá þeim degi til greiðsludags.

Ákærði greiði 474.300 krónur í sakarkostnað, sem er þóknun skipaðs verjanda hans K-kk-ef Ó-kk-ef Á-kk-ef lögmanns, 305.660 krónur og þóknun réttargæslumanns brotaþola, Ó-kvk-ef H-kvk-ef G-kvk-ef lögmanns, 168.640 krónur.

B-kvk-nf I-kvk-nf